stanford-oval/wikipedia huggingface dataset:
Kahdentoista patriarkan testamentit
Sisältö > Simeon

Simeonin testamentti on ennen kaikkea saarna kateutta vastaan. Raamatun kertomuksen mukaan Joosef oli ottanut Simeonin vangiksi, ja Testamentin kirjoittajan mukaan Simeon olisi kateudesta halunnut tappaa Joosefin, minkä vuoksi Testamentissa käsitellään laajasti kateutta. Testamentissa selitetään, että juuri Juuda oli myynyt Joosefin  orjaksi, ja siinä jatketaan kuvaamalla Joosefia hyveen ja jalomielisyyden esikuvana.
Testamentin kohdassa 5:4-6 moititaan ohimennen Simeonin lapsia rodunsekoituksesta, josta kerrotaan Neljännen Mooseksen kirjan 25. luvussa. Siinä ei mainita hyökkäystä, jonka Simeon veljensä Leevin kanssa Raamatun mukaan teki Sikemiä vastaan.. Sen sijaan siinä ennustetaan Simeonin jäljeläisten sotivan leeviläisiä vastaan. James Kugel on tulkinnut tämän osoittavan, että Testamentin kirjoittaja olisi ollut samaa mieltä Riemuvuosien kirjan kanssa siitä, että hyökkäys Sikemiä vastaan oli oikeutettu ja että se sen vuoksi on jätetty pois Testamentista, ettei sitä voitaisi lukea Simeonille myöskään ansioksi.
Sisältö > Leevi

Leevin testamentti on luonteeltaan apokalyptinen. Se on testamenteista pisimpiä ja käsittelee ennen kaikkea röyhkeyttä. Leeviläiset, joita pidettiin Leevin jälkeläisinä, toimivat muinaisessa Israelissa pappeina, ja Testamentissa kerrotaan, kuinka he turmeltuivat virassaan jättämällä oikeat määräykset röyhkeästi huomioon ottamatta.[lähde? ]
Luvuissa 2–8 kerrotaan, että Leevi otettiin taivaaseen ja hänelle luvattiin pappeus ikuisiksi ajoiksi ja että seitsemän enkeliä antoi hänelle virkamerkit. Tämä osuus muistuttaa Aramealaisissa Leevi-dokumenteissa kuvattujen näkyjen alkua ja loppua, josta kuitenkin näyn keskeistä osaa kuvaava osa on nyttemmin kadonnut, ja Testamentin otaksutaan sisältävän tämän osuuden tekstistä.
Luvuissa 14–18 lainataan Hanokin kirjaa, jossa ennustetaan Leevin jälkeläisten lankeavan pahoihin synteihin mutta myös luvataan, että lopulta tulee uusi oikeamielinen pappi, joka paljastaa Herran kaikki sanat ja jonka päälle asettuu Herran kunnia.
Testamentissa kerrotaan hyökkäyksestä Sikemiin. Sen mukaan Jaakob tarjonnut tytärtään Diinaa puolisoksi Sikemille edellyttäen, että tämä antaisi ympäri­leikata itsensä. Leevi vastusti ympäri­leikkausta alusta lähtien. Leevin testamentti poikkeaa Riemuvuosien kirjasta , ja mikäli Kugel on oikeassa, myös Simeonin testamentissa siinä, että sen mukaan avioliitto israelilaisten ja käännytettyjen välillä on laillinen. Sikem kuitenkin menetti tämän mahdollisuuden muiden rikostensa vuoksi.
Sisältö > Leevi > Aramealaiset Leevi-dokumentit

Leevin testamentista on olemassa Athos-vuorella tehty kreikankielinen käsikirjoitus, johon ainoana Testamenteista on lisätty alaviitteitä. Ne on todettu käännöksiksi tekstin arameankielisestä edeltäjästä, joka ei ollut luonteeltaan apokalyptinen ja joka on osittain säilynyt Kuolleenmeren käsikirjoitusten joukossa. Löytö käsittää kuusi katkelmaa kahdesta käsikirjoituksessa neljännessä luolassa (4Q213-214). Lyhyt samankaltainen katkelma on löydetty myös ensimmäisestä luolasta (1Q21). Eräiden tietojen mukaan Chicagon yliopiston itämainen laitos (Oriental Institute) olisi radio­hiili­ajoituksen avulla saanut selville, että ne ovat peräisin vuosien 100 ja 200 eaa. väliseltä ajalta.
James Kugelin mukaan nämä aramealaiset Leevi-dokumentit ovat yhdistelmä kahdesta lähteestä. Toinen niistä oli "Malakian jakeista 2:4–7 eksegetiikan keinoin johdettu viisauden apokalysi". Toinen, joka perustui samojen jakeiden tulkintaan, kuvasi Leevin alkuperäistä, enkelien toimittamaa pappisvihkimystä. Aramealaisten Leevi-dokumenttien hasmonealainen toimittaja lisää, että papeista tulee aikanaan kuninkaita.
Sisältö > Juuda

Juudan testamentti käsittelee pääasiassa rohkeutta, rahanahneutta ja haureutta. Sen alussa Juuda esitetään ihanteellisen rohkeana osoittaen sekä urheutta villipetojen edessä että onnistuneita sota­retkiä tavalla, joka osittain perustuu siihen, mitä Jaakob Raamatun mukaan teki. Se kuitenkin jatkuu luonteeltaan kseno­fobisella osuudella, jossa arvostellaan Juudan avioliittoa ei-israelilaisen kanssa sekä hänen sukupuolista kanssa­käymistään miniänsä Taamarin kanssa, joka tuolloin teeskenteli olevansa prostituoitu.
Kertomuksessa selitetään, että Juuda harjoitti seksiä Taamarin ja vaimonsa kanssa, koska hän oli humalassa, ja että hän oli lahjonut vaimonsa isän saadakseen mennä tämän kanssa naimisiin. Siinä myös opetetaan, että kuninkaan tehtävä on vähäpätöisempi kuin papin ja että Leevi on tärkeämpi kuin Juuda, mikä selvästi korostaa kirjoittajan kannattaneen teokratiaakenen mukaan?.
Sisältö > Isaskar

Isaskarin testamentti käsittelee pääasiassa asketismia, jonka teksti esittää hyveenä. Kertomuksen alussa kuitenkin toistetaan Raamatun kertomus siitä, kuinka Leea hankki Jaakobin "öiset palvelut" Ruubenilta saamillaan lemmen­marjoilla. Raakel esitetään hyveellisenä, koska hän pysyi naimattomana kauemmin kuin Leea.
Loppuosa kertomuksesta kuvaa Isaskaria itseään. Sen mukaan hän olisi viettänyt yksinkertaista maanviljelijän elämää. Tämä perustuu Raamatussa esitettyihin Jaakobin sanoihin, joiden mukaan Isaskar "huomasi maan ihanaksi; niin hän taivutti olkansa taakan alle ja joutui työveroa tekemään."
Sisältö > Sebulon

Sebulon oli Leean ja Jaakobin kuudes poika. Hänet esitetään keksijänä ja filantrooppina, ja teksti liittyy opetukseen, jonka hän sai juoniteltuaan Joosefia vastaan.
Sebulonin testamentti alkaa:
"Jäljennös Sebulonin sanoista, jotka hän puhui lapsillensa elämänsä 114. vuotena, kaksi vuotta Joosefin kuoleman jälkeen.
2. Hän sanoi heille: "Kuulkaa minua, te Sebulonin pojat. Tarkatkaa isänne sanoja.
3. Minä olen Sebulon, hyvä anti vanhemmilleni, sillä syntyessäni isäni tuli hyvin suureksi, niin laumoiltaan kuin karjaltaankin, kun hänellä oli kirjavien sauvojen arpa.
4. En tiedä, että olisin päivinäni tehnyt syntiä, paitsi ajatuksissani,
5. enkä muista tehneeni rikoksia, paitsi sitä mitä tietämättömyydessäni tein Joosefille, sillä vakuutin veljilleni, etten sanoisi isälle tapahtuneesta,
6. mutta salaa minä itkin monta päivää Joosefin takia. Pelkäsin veljiäni, sillä he olivat kaikki yhdessä päättäneet, että jos joku paljastaisi salaisuuden, hänet surmattaisiin miekalla."
Sisältö > Daan

Daanin testamentti käsittelee vihaa ja valehtelemista. Keskeisin pahe sen mukaan kuitenkin on viha.
Daan selittää ensin kateuden tunteitaan Joosefia kohtaan. Vihan henki houkutti häntä murhaamaan Joosefin. Onneksi Jumala ei kuitenkaan suonut Joosefia Daanin käsiin.
Daan jatkaa selittämällä, miten vihan henki toimii. Se peittää ihmisen silmän ja vääristää näkymän. Tämän vaikutuksesta ihminen ei tunnista toisia ihmisiä siksi, mitä he todella ovat. Joosefin tapauksessa Daan puhuu omasta kokemuksestaan. Lisäksi se sekoittaa mielen siten, että Herra poistuu siitä ja Beliar asettuu siihen asumaan.
Sen vuoksi Daanin lasten tulee pitää Herran käskyt ja pysyä lähellä Herraa. Dan jatkaa syvällisemmin esittämällä tulevaisuutta koskevan ennustuksen, johon sisältyy yksi kohta, jossa syntiensä vuoksi maanpakoon joutuneet pääsevät palaamaan kotimaahansa sekä kolme kohtausta Leevistä ja Juudasta. Tässä Dan kertoo pelastajasta, joka nousee Leevistä ja Juudasta ja tahtoo vapauttaa sielut Beliarista.
Edelleen Daan muistuttaa poikiaan siitä, että heidän on pysyttävä lähellä Jumalaa sekä myös hänen sanansa väittävää enkeliä ja pakanoiden vapahtajaaselvennä. Jos he kuulevat Daanin varoituksen, pelastaja ottaa hänen poikansa vastaan, ja niin he pelastuvat.
Testamentin loppuun on lisätty selitys (sikäli kuin pseudepigrafien yhteydessä voidaan puhua lisäyksestä), jossa korostetaan sitä, että Danin ennustukset ovat toteutuneet.
Sisältö > Naftali

Naftalin testamentti sisältää apokalyptisiä aineksia. Se alkaa hänen äitinsä, Bilhan sukuluettelona, ja Bilhan isäksi ilmoitetaan Routheos. Naftalin näky kuvaa Leeviä tarttumassa aurinkoon ja Juudaa kuuhun. Nuori mies, jolla on kaksitoista palmun lehvää, näyttää viittaavan apostoleihin. Joosef tarttuu härkään ja ratsastaa sillä. Hän näkee edelleen unen myrkystä merellä ja veljistään erossa toisistaan. Tässäkin on myös viittauksia toistuvaan teemaan sukupuoli­suhteista.
Naftalin testamentin jäljennös löydettiin Qumranista Kuolleen­meren käsi­kirjoitusten joukosta neljännestä luolasta (4Q215).[lähde? ]
Sisältö > Gaad

Gaadin testamentin alussa kerrotaan Gaadin vihasta Joosefia kohtaan. Sen toisen luvun alussa Gad puhuu keskinäisestä rakkaudesta. Hän sanoo: "Lapseni, rakastakaa kukin lähimmäistänne ja kitkekää kauna sydämestänne. Rakastakaa toisianne teoin, sanoin ja sielunne ajatuksin." Gaadin moraali on, että ihmisten ei pidä vihata toisiaan ja on rakastettava kaikkia veljiään.
Sisältö > Asser

Asserin testamentti on kaikista lyhyin, ja muista poiketen se ei ala kohtauksesta kuolin­vuoteella. Se käsittelee kysymystä kahdesta elintavasta. Asserin pääasiallinen vetoomus on yksinkertaisesti seurata totuutta.
Sisältö > Joosef

Joosefin testamentti käsittelee etupäässä siveyttä. Se sisältää laajennetun version Raamatun kertomuksesta siitä, kuinka Joosef torjui Potifarin vaimon houkutukset. Teos kuvailee paljon Raamattua yksityis­kohtaisemmin Potifarin yrityksiä Joosefin viettelemiseksi: ensin hän olisi uhkaillut Joosefia, sitten käyttänyt kidutusta, sen jälkeen imarrellut Joosefia, suunnitellut miehensä tappamista, jotta Joosef voisi mennä hänen kanssaan naimisiin syyllistymättä kaksin­naimiseen, käyttänyt lemmen­juomia ja lopulta uhannut tehdä itsemurhan.
Sisältö > Benjamin

Benjaminin testamentti on suurelta osin liite Joosefin testamenttiin. Se alkaa Joosefin selonteolla Benjaminille siitä, kuinka hänet myytiin ismaelilaisille. Hän kehottaa jälkeläisiään välttämään petosta, mutta kaikkien veljiensä tavoin hän varoittaa heitä myös haureudesta.
Profetiat

Kahdentoista patriarkan testamentit sisältävät huomattavan määrän profetioita, jotka koskevat Messiaan tuloa. Kristinuskon näkökulmasta joukko lauseita voidaan yhdistää Jeesuksen elämän tapahtumiin. Monet pitävät tätä merkittävänä, sillä useiden näistä kirjoista on ajateltu olevan peräisin Jeesusta edeltävältä ajalta. Tätä mielipidettä, jonka ensimmäisenä esitti Roger Bacon teoksessaan Opus Majus, ei enää nykyisin kannata monikaan oppinut, sillä nekin, jotka pitävät teosta alun perin juutalaisen kirjoittamana, pitävät ainakin kaikkia selvästi Jeesukseen viittaavia kohtia varhaisten kristittyjen tekeminä lisäyksinä, kun taas toiset pitävät koko teosta kristittyjen laatimana.[lähde? ]
Esimerkiksi seuraavaa kohtaa Leevin testamentissa
»Taivaat avautuvat, ja kunnian temppelistä tulee hänen pyhittämisensä, mukanaan Isän sana kuten Abraham puhui Iisakille. Ja Kaikkein Korkeimman kunnia lausutaan hänen yllään, ja ymmärryksen ja pyhityksen henki lepää hänen päällään vedessä.» 
(Leevi 5:21–22)
voidaan verrata seuraavaan kohtaan Matteuksen evankeliumin kohtaan:
»Kun Jeesus oli kastettu, nousi hän kohta vedestä, ja katso, taivaat aukenivat, ja hän näki Jumalan Hengen tulevan alas niinkuin kyyhkysen ja laskeutuvan hänen päällensä. Ja katso, taivaista kuului ääni, joka sanoi: "Tämä on minun rakas poikani, johon minä olen mielistynyt."»
Yhtäläisyydet Kahdentoista patriarkan testamenttien ja Uuden testamentin välillä

Paavalin kirjeissä ja muuallakin Uudessa testamentissa on useita jakeita, jotka selvästi muistuttavat eräitä kohtia Kahdentoista patriarkan testamenteissa. Robert Henry Charles onkin väittänyt näitä kohtia suoranaisiksi lainauksiksi Testamenteista. Sellaisia ovat erityisesti:[lähde? ]
1. Tess. 2:16, joka olisi lainaus Leevin testamentin kohdasta 6:10
Room. 12:19, joka olisi lainaus Gaadin tstamentin kohdasta 6:10
Room. 12:21, joka olisi lainaus Benjaminin testamentin kohdasta 6:3
2. Kor. 12:10, joka olisi lainaus Gaadin testamentin kohdasta 5:7
Ef. 5:6, joka olisi lainaus Naftalin testamentin kohdasta 3.1.
Myöhemmät tutkijat ovat paljon väitelleet asiasta.[lähde? ]
Suomennos

Kahdentoista patriarkan testamentit samoin kuin Kreikkalaisen Esran kirjan ja niin sanotun Kreikkalaisen Esran ilmestyksen on suomentanut Johannes Seppälä vuonna 1994. Suomennoksen on julkaissut Joensuun yliopiston ortodoksisen teologian laitos.
Aiheesta muualla

Kahdentoista patriarkan testamentit, johdanto ja taustatietoa lyhyesti apokryfikirjat.com.
Ruubenin, Simeonin, Leevin, Juudan, Daanin ja Naftalin testamentit (Tuomas Leväsen suomennos) apokryfikirjat.com.
Gaadin, Asserin, Isaskarin, Sebulonin, Joosefin ja Benjaminin testamentit (Tuomas Leväsen suomennos) apokryfikirjat.com.
Testaments of the Twelve Patriarchs newadvent.org.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Testaments of the Twelve Patriarchs
Käännös suomeksi
Heijarinkivi

Uudenkaupungin rauhan rajakivet Virolahdella.
Heijarinkivi on Virolahden kirkonkylässä noin 650 metriä Virolahden kirkosta luoteeseen sijaitseva vuoden 1721 Uudenkaupungin rauhan rajakivi.
Kivi on korkeudeltaan kolme metriä ja pituudeltaan kuusi metriä. Kivin koillissivulla on venäläisten tekemä hakkausmerkintä, jossa on vuosiluku 1722. Ruotsalaisia hakkausmerkintöjä kivessä ei ole.
Uudenkaupungin rauhan rajankäynnistä on Virolahdella säilynyt Heijarinkiven lisäksi yhdeksän muuta rajakiveä: Hurppu, Itäkivi, Everstienkivi, Kirkkotien kivi, Alapihlajan kivi, Sahantauksen kivi, Lepkankaan kivi, Kallionpellon kivi ja Käyhkäntien kivi.
Heroes of Might and Magic IV

| Heroes of Might and Magic IV |
| --- | --- |

Kehittäjä:  New World Computing
Julkaisija:  the 3DO Company
Jakelija:  GOG.com
Säveltäjä:  Paul Romero
Pelisarja:  Heroes of Might and Magic
Julkaistu:  2002
Lajityyppi:  vuoropohjainen strategiapeli
Pelimuoto:  yksinpeli, moninpeli
Ikäluokitus:  ESRB: Teini-ikäisille  PEGI 12  USK 12 
Alusta:  Windows, Macintosh
Jakelumuoto:  CD-ROM, digitaalinen lataus ja digitaalinen jakelu
Lisää peliartikkeleitaVideopelien teemasivulla
Infobox OK : 
| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 79,82 % (perustuu 25 arvosteluun)
Arvostelupisteet
Julkaisu: Pisteet
GameSpot: 8,8/10
IGN: 8,7/10
Heroes of Might Magic IV on New World Computingin kehittämä ja The 3DO Companyn alun perin 2002 Windowsille julkaisema Heroes of Might and Magic -sarjan strategiapeli.
Pelille on tehty kaksi laajennusosaa: The Gathering Storm ja The Winds of War.
Vähimmäislaitteistovaatimukset

350 MHz suoritin
128 Mt RAM
800×600 näytön erottelutarkkuus 16 miljoonalla värillä
750 Mt vapaata kiintolevytilaa
Aiheesta muualla

Heroes of Might and Magic IV MobyGamesissa (englanniksi)
| --- | --- |
Alkuperäinen pelisarja:  I • II • III • IV • V • VI • VII • VIII • IX • X
Muita tuotteita:  Swords of Xeen • Arcomage • Crusaders • Warriors • Legends • Dragon Rage • Mobile • Dark Messiah • Clash of Heroes
Heroes of Might and Magic:  I • II (The Price of Loyalty) • III (Armageddon’s Blade • The Shadow of Death) • IV (The Gathering Storm • The Winds of War) • V (Hammers of Fate • Tribes of  the East) • VI • VII
Muita tuotteita:  King’s Bounty • King’s Bounty: The Legend (The Armored Princess) • Chronicles • Game Boy Color • Quest for the Dragon Bone Staff • Kingdoms
Universumi:  Kreegan
Helena Jošková

| Mitalit | Mitalit | Mitalit |  |
| --- | --- | --- | --- |
|  Helena Jošková. |  Helena Jošková. |  Helena Jošková. |  |
Maa:   Tšekkoslovakia
Naisten koripallo
| MM-kilpailut  | MM-kilpailut  | MM-kilpailut  |  |
|  Hopeaa | Peru 1964 |  |  |
|  Hopeaa | Brasilia 1971 |  |  |
|  Pronssia | Tšekkoslovakia 1967 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Ranska 1962 |  |  |
|  Hopeaa | Romania 1966 |  |  |
|  Pronssia | Bulgaria 1960 |  |  |
|  Pronssia | Unkari 1964 |  |  |
|  Pronssia | Bulgaria 1972 |  |  |
Helena Malotová (o.s. Jošková, 8. tammikuuta 1939 Dubňany – 19. joulukuuta 2018) oli Tšekkoslovakiaa edustanut koripalloilija.
Seuratasolla muun muassa Jiskra Kyjovia edustanut 189-senttinen sentteri Jošková edusti Tšekkoslovakian naisten maajoukkuetta 270 ottelussa vuosina 1960–1972 saavuttaen kolme himmeämpää MM- ja viisi himmeämpää EM-mitalia mestaruuksien mentyä Neuvostoliitolle. Jošková nimettiin neljänä vuonna maan parhaaksi naiskoripalloilijaksi. Vuonna 2007 hänet nimettiin Tšekin koripallon Hall of Fameen. Jošková kuoli 79-vuotiaana 19. joulukuuta 2018.
Aiheesta muualla

Profiili FIBA Archive (englanniksi)
Helena Häkkinen

Helena Häkkinen (1955–2011) toimi viestintäalalla markkinoinnissa, yrittäjänä ja tietokirjailijana.
Häkkinen oli perustamassa Väestöliiton Poikien puhelinta ja toimi laajasti muutenkin hyväntekeväisyysalalla.
Teokset

Uljas uusi johtaminen: arvoja, innostusta, hyvinvointia, Marjatta Jabe, Helena Häkkinen; Talentum, 2010
Ystävyys on ykkönen, Raisa Cacciatore, Helena Häkkinen. Minerva, 2011
Hopeasompa

Hopeasompa on maastohiihdossa, mäkihypyssä ja yhdistetyssä järjestettävä kilpailusarja 16-vuotiaille ja sitä nuoremmille. Kilpailun järjestää Suomen Hiihtoliitto.
Ensimmäiset hopeasompa-kilpailut järjestettiin Alavudella 1972, tuolloin Nuorten Talvikisojen nimellä.
Hoikankangas

| Hoikankangas |
| --- | --- |
 Yksi Hoikankankaan asuinalueen kerrostaloista.
Kaupunki:  Kajaani
Kaupunginosa nro:  104220
Väkiluku:  362 (31.12.2014)
Postinumero(t):  87500, 87900
Hoikankangas on Kajaanin kaupunginosa, joka sijaitsee noin kolme kilometriä kaupungin keskustasta etelään. Alueella sijaitsee kymmenen kerrostalon muodostama asuinalue ja puolustusvoimien joukko-osasto Kainuun prikaati, johon kuuluu fyysisesti mm. viisi kasarmia ja Hoikanportin ampumarata. Vuoden 2014 lopussa Hoikankankaalla oli 362 asukasta.
Aiemmin Hoikankangas muodosti oman tilastollisen taajamansa. Vuonna 2000 taajamassa oli 422 asukasta, ja sen pinta-ala oli 0,6 neliökilometriä. Sittemmin se on kasvanut yhteen Kajaanin keskustaajaman kanssa.
Aiheesta muualla

Hoikankangas (alue 104220) Kajaanin karttapalvelussa
Kajaani
| --- | --- |
Kaupunginosat:  Hetteenmäki · Hoikankangas · Kettu · Komiaho · Kuurna · Lehtikangas · Lohtaja · Nakertaja · Onnela · Puistola · Purola · Teppana · Variskangas
Kylät:  Jormua · Koutaniemi · Kuluntalahti · Lahnasjärvi · Lehtovaara · Linnantaus · Mainua · Murtomäki · Paltaniemi
Vuolijoen suuralue:  Itäranta · Kuusiranta · Kytökoski · Käkilahti · Ojanperä · Otanmäki · Saaresmäki · Vuolijoki · Vuottolahti
Hopeasulfidi

| Hopeasulfidi |
| --- | --- |


Tunnisteet
CAS-numero:  244-438-2
PubChem CID:  166738
Ominaisuudet
Molekyylikaava:  Ag2S
Moolimassa:  247,80 g/mol
Sulamispiste:  845 °C (1 118 K)
Tiheys:  7,234 g/cm3
  
Hopeasulfidi (Ag2S) on sulfideihin kuuluva yhdiste, jonka mineraalimuotoja ovat akantiitti ja argentiitti. Sitä on kutsuttu myös rikkihopeaksi ja hopeahohteeksi. Väriltään se on yleensä mustaa. Se ei liukene helposti edes happoihin. Luonnossa sitä esiintyy muihin mineraaleihin sekoittuneena. Sitä voi esiintyä myös korrosioitumaan päässeissä hopeaesineissä, joiden hopea on reagoinut rikin kanssa. Näin voi tapahtua muun muassa meressä kauan olleille hopeaesineille, koska merivesi sisältää rikkiä merkittävässä määrin.
Haryanan piirikunnat

Haryanan piirikuntien rajat ja ympäröivien osavaltioiden nimet kartalla.
Intian osavaltio Haryana on jaettu 21 piirikuntaan.
| 0 | 1 | 2 |
| --- | --- | --- |
|  Ambala  Bhiwani  Faridabad  Fatehabad  Gurgaon  Hisar  Jind |  Jhajjar  Kaithal  Karnal  Kurukshetra  Mahendragarh  Mewat  Palwal |  Panchkula  Panipat  Rewari  Rohtak  Sirsa  Sonipat  Yamunanagar |
Aiheesta muualla

Kuvia tai muita tiedostoja aiheesta Haryanan piirikunnat Wikimedia Commonsissa
Hietikkokiurut

| Hietikkokiurut |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kiurut Alaudidae
Suku::  Hietikkokiurut Spizocorys  Sundevall, 1872
Katso myös
   Hietikkokiurut Wikispeciesissä   Hietikkokiurut Commonsissa 
Infobox OKNimi-testi OK: 
Hietikkokiurut (Spizocorys) on kiurujen heimoon kuuluva lintusuku. Sukuun kuuluu 7 lajia.
Hietikkokiurujen (Spizocorys) sukuun kuuluvia lajeja

Kyynelkiuru Spizocorys sclateri
Laidunkiuru Spizocorys fringillaris
Lyhytpyrstökiuru Spizocorys fremantlii
Naamiokiuru Spizocorys personata
Namibianaavikkokiuru Spizocorys starki
Obbiankiuru Spizocorys obbiensis
Punanokkakiuru Spizocorys conirostris
Aiheesta muualla

Hietikkokiurut – Spizocorys Laji.fi.
Hietikkonata

| Hietikkonata |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Kladi::  Commelinids
Lahko::  Poales
Heimo::  Heinäkasvit Poaceae
Suku::  Pikkunadat Festuca
Laji::  polesica
Kaksiosainen nimi
 Festuca polesica  Zapał 
Synonyymit
 Festuca beckeri (Hack.) Trautv. 
Katso myös
   Hietikkonata Wikispeciesissä   Hietikkonata Commonsissa 
Infobox OKNimi-testi OK: 
Hietikkonata (Festuca polesica) on pikkunatojen sukuun kuuluva heinäkasvi. Se muistuttaa lampaannataa (Festuca ovina), jonka kanssa se kuuluu samaan lajiryhmään, lampaannataryhmään (Festuca ovina -ryhmä). Hietikkonata kasvaa 20–60 senttimetriä korkeaksi ja muodostaa tiheitä mättäitä. Lehdet ovat sileitä ja harmaanvihreitä, rihmamaisia – neljän millimetrin levyisiä.
Hietikkonata Suomessa

Suomessa hietikkonata on hyvin harvinainen vain ihan lounaassa kasvava heinä. Sen esiintymiä on löydetty Varsinais-Suomesta ja Hankoniemeltä. Lajin kasvupaikkoja Suomessa ovat merenrantojen hietikot ja dyynit. Hietikkonata on luokiteltu silmälläpidettäväksi lajiksi, jota uhkaa elinympäristön kuluminen tai umpeenkasvaminen.
Aiheesta muualla

Kasviatlas 2022: Hietikkonadan (Festuca polesica) levinneisyys Suomessa.
Harvard Medical School

Harvard Medical School quadrangle
Harvard Medical School (HMS) on yksi Harvardin yliopiston kouluista ja nykyään Yhdysvaltojen ensimmäiseksi sijoitettu lääketieteellinen koulu U.S. News and World Reportin mukaan.
HMS sijaitsee Bostonissa, Massachusettsissa. Vuonna 2006 lääketieteellisessä oli opiskelemassa 616 opiskelijaa lääketieteen lisensiaatiksi, 435 filosofian tohtoriksi ja 155 yhdistettyyn lääketieteen lisensiaatti-filosofian tohtori -tutkintoon.
Historia

Koulu on kolmanneksi vanhin lääketieteellinen koulu Yhdysvalloissa ja sen perusti lääkäri John Warren 19. syyskuuta 1782 yhdessä Benjamin Waterhousen ja Aaron Dexterin kanssa. Ensimmäiset luennot pidettiin Harvard Hallin kellarissa ja myöhemmin Holden Chapelissa. Ensimmäinen vuosikurssi, joka koostui kahdesta opiskelijasta, valmistui vuonna 1788.
Vuonna 1810 koulu muutti Cambridgeen osoitteeseen 49 Marlborough Street, Boston. Vuodesta 1818 vuoteen 1846 koulu tunnettiin nimellä Massachusetts Medical College of Harvard University ja sijaitsi Mason Streetilla. Vuonna 1847 koulu sijaitsi North Grove Streetilla ja vuonna 1833 Copley Squarella. Koulu muutti nykyiseen osoitteeseensa vuonna 1906, jossa "Great White Quadrangle" perustettiin. Arkkitehtina tälle viisi rakennusta käsittävälle koululle toimi bostonilainen yritys Shepley, Rutan and Coolidge.
Yksi koulun maineikkaista tutkimuksista on Harvard Grant Study. Se on aikuisikäisten miesten väestötutkimus, joka on jatkunut jo lähes 80 vuoden ajan. Tutkimuksessa seurataan Harvardin collegen vuosikurssien 1939–1944 miesopiskelijoita, joita on 268. Heistä yksi oli presidentti John F. Kennedy. Vertailukohtana on The Glueck Study, jossa seurataan yli neljääsataa vastaavanikäistä ei-akateemista bostonilaista miestä. Tutkimuksen mukaan jo ihmisen lapsuudessa on tekijöitä, jotka ennustavat myöhempää terveyttä. Alkoholismilla on laajoja haittavaikutuksia ihmisen sosiaaliseen elämään. Jatkotutkimuksessa selvitetään ikääntymisen vaikutuksia aivojen toimintaan.